De la Capitală s-a mutat la ţară: astfel scapă mai ușor un DJ de criză.
DJ Reck afectat şi el de criză. De când a început pandemia, DJ-ul s-a mutat din capitală, într-o comună din Prahova. Tânărul a găsit mai multă inspiraţie de când s-a mutat la sat.
Tot mai mulți români aleg să se refugieze
la țară în această perioadă. Printre ei se numără și Dj Reck, producător muzical
de aproape 12 ani.Pe lângă evenimentele la care participă, are şi un studio de înregistrări în Bucureşti. Şi pe el l-a lovit criza, însă a găsit soluţia perfectă, care l-a ajutat să treacă mai uşor peste această perioadă. Astfel a decis să schimbe radical ambientul din capitală."Cluburile sunt închise, după cum ştim cu toţii, nici la studio nu mai e prea multă activitate, aşa că mi-am luat strictul necesar şi am venit la casa părinţilor pentru a lucra la proiectele personale", povestește Dj Reck.De când s-a retras la ţară, într-o comună din Prahova, tânărul spune că are mai multă inspiraţie. Aerul de ţară, aerul proaspăt, ciripitul păsărelelor îi prinde cu mult mai bine decât aerul poluat din București.